
RAPORT DE SPECIALITATE



privind aprobarea dobândirii de către Municipiul Timişoara a lucrărilor de extindere reţea apă și canal, branșament apă și racord canal în Municipiul Timişoara, str. Aurel Pop, ce face obiectul renunţării la dreptul de proprietate de către societatea VOX GREEN TECHNOLOGIES S.R.L., şi trecerea acestora în domeniul public al MunicipiuluiTimişoara



Având în vedere referatul de aprobare a proiectului de hotărâre nr. TMI2023-005084/08.08.2023     al Primarului Municipiului Timişoara şi Proiectul de hotărâre privind aprobarea dobândirii de către Municipiul Timişoara a lucrărilor de extindere reţea apă și canal, branșament apă și racord canal, în Municipiul Timişoara, str. Aurel Pop, ce face obiectul renunţării la dreptul de proprietate de către societatea VOX GREEN TECHNOLOGIES S.R.L., şi trecerea acestor lucrări în domeniul public al Municipiului Timişoara.

În contextul dezvoltării locale atât din punct de vedere al proiectelor de interes public cât şi al celor private şi ţinând cont de faptul că lucrările publice nu pot fi corelate cu necesităţile individuale, tot mai multe persoane juridice sau fizice decid să execute pe cheltuială proprie reţele de alimentare cu apă sau canalizare, atât extinderi cât şi branşamenete şi racorduri. Astfel pentru a susţine efortul depus de terţi și pentru a facilita cetăţenilor municipiului accesul cât mai rapid la reţele de utilităţi considerăm oportună preluarea reţelelor de alimentare cu apă şi de canalizare executate de terţi pe domeniul public.

Prin adresa societăţii VOX GREEN TECHNOLOGIES S.R.L., înregistrată la Primăria Municipiului Timişoara cu nr. MTM2023-013778/02.08.2023, a fost înaintată „Declaraţia” autentificată cu nr. 933/20.07.2023, de renunţare la lucrările de extindere reţea apă și canal, branșament apă și racord canal, în Municipiul Timişoara, str. Aurel Pop. Lucrările au fost executate pe cheltuiala proprie a societăţii, în baza contractului din data de 03.06.2022, încheiat cu societatea PALD ENGINEERING S.R.L., conform proiectului  nr. 1299/A/2021, şi în baza Autorizaţiei de Construire cu nr. 365/24.05.2022, emisa de Primăria Municipiului Timişoara. 

Aceste lucrări au fost recepţionate conform Procesului Verbal de recepţie la terminarea lucrărilor nr. 175 din 29.05.2023, respectiv Centralizatorul financiar, valoarea declarată fiind  de 297.444 lei cu TVA, şi totodată, au fost agreate de către operatorul regional Aquatim SA, conform adresei nr. MTM2023-013750/02.08.2023. Lucrările executate de către beneficiarul investiţiei pe domeniul public al Municipiului Timişoara trebuiesc integrate în sistemul public de alimentare cu apă, respectiv canalizare.

Conform prevederilor art. 129, alin. (2), lit. d), raportat la art. 129, alin. 7, lit. n), din Ordonanţa de Urgenţă a Guvernului nr. 57/2019, privind Codul administrativ, considerăm necesară propunerea de aprobare a dobândirii cu titlu gratuit a investiţiei de extindere reţea apă și canal, branșament apă și racord canal în Municipiul Timişoara, str. Aurel Pop, în vederea includerii acestora în domeniul public al Municipiului Timişoara.





După acceptarea dobândirii în proprietatea publică, pentru continuarea procedurii aceste lucrări de extindere reţea apă și cal, branșament apă și racord canal vor fi transmise spre administrare şi exploatare operatorului regional al serviciilor de utilitate publică, de alimentare cu apă şi canalizare, pe perioada delegării gestiunii, în baza contractului de delegare a gestiunii nr. 932 din 19.01.2010 încheiat între Asociația de Dezvoltare Intercomunitară apă-canal Timiş şi AQUATIM S.A.

Având în vedere prevederile legale expuse în prezentul raport, apreciem că proiectul de hotărâre menţionat mai sus, îndeplineşte condiţiile pentru a fi supus dezbaterii şi aprobării în plenul consiliului local. 

